Bibliofobiya
Bibliofobiya — kitab qorxusu və ya kitablara nifrət kimi ifadə edilir. Bu cür qorxular çox vaxt kitabların cəmiyyətə və ya mədəniyyətə təsirindən qaynaqlanır. Bibliofobiya senzuranın və kitabların yandırılmasının ümumi səbəbidir. Bibliofobiya və bibliofiliya bir-birinə ziddir. 1999-cu ildə Birkbeck Kollecində Metyus mühazirəsində Tom Şippey orta əsrlərdə bibliofobiyadan bəhs etdi. Bu fobiya din xadimləri kimi oxumağı və yazmağı bilən insanların dini və hüquqi mətnlərdən istifadə edərək savadsız insanlara öz əmrlərini tətbiq etmələri ilə başladı. Buna misal olaraq anqlo-sakson ədəbiyyatından “Əfnaməçinin hekayəsi”ni göstərmək olar.